CELEX: 32020D2073
Language: hu
Date: 2020-12-07 00:00:00
Title: A Tanács (EU) 2020/2073 határozata (2020. december 7.) az EU-Törökország Társulási Tanácsban az EK–Törökország Társulási Tanács mezőgazdasági termékek kereskedelmi rendszeréről szóló 1/98 határozatának a „származó termék” fogalmának meghatározásáról és az igazgatási együttműködés módszereiről szóló 3. jegyzőkönyve felváltásával történő módosításával kapcsolatban az Európai Unió által képviselendő álláspontról

2020.12.15.   
               
               
                  HU
               
               
                  Az Európai Unió Hivatalos Lapja
               
               
                  L 424/49
               
            
         A TANÁCS (EU) 2020/2073 HATÁROZATA
         (2020. december 7.)
         az EU-Törökország Társulási Tanácsban az EK–Törökország Társulási Tanács mezőgazdasági termékek kereskedelmi rendszeréről szóló 1/98 határozatának a „származó termék” fogalmának meghatározásáról és az igazgatási együttműködés módszereiről szóló 3. jegyzőkönyve felváltásával történő módosításával kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az EK–Törökország Társulási Tanács mezőgazdasági termékek kereskedelmi rendszeréről szóló, 1998. február 25-i 1/98 határozatát (1) (a továbbiakban: a határozat) az Unió a 98/223/EK tanácsi határozat révén megkötötte, és az 1998. január 1-jén hatályba lépett.
                  
               
                     (2)
                  
                  
                     A határozat része a „származó termék” fogalmának meghatározásáról és az igazgatási együttműködés módszereiről szóló 3. jegyzőkönyv (a továbbiakban: a 3. jegyzőkönyv). Az EK–Törökország Társulási Tanács 3/2006. számú határozata (2) a 3. jegyzőkönyvet egy új jegyzőkönyvvel váltotta fel. A 3. jegyzőkönyv 39. cikke értelmében a Társulási Tanács határozhat a 3. jegyzőkönyv rendelkezéseinek módosításáról.
                  
               
                     (3)
                  
                  
                     A Társulási Tanács a 2023 vége előtti következő ülésén a megállapodásnak a 3. jegyzőkönyv felváltásával történő módosításáról szóló határozatot (a továbbiakban: a határozat) fog elfogadni.
                  
               
                     (4)
                  
                  
                     Helyénvaló meghatározni az Unió által a Társulási Tanácsban képviselendő álláspontot, mivel a határozatnak kötelező joghatásai lesznek az Unióban.
                  
               
                     (5)
                  
                  
                     A pán-euromediterrán preferenciális származási szabályokról szóló regionális egyezményt (a továbbiakban: az egyezmény) az Unió a 2013/94/EU tanácsi határozat (3) révén megkötötte, és az egyezmény 2012. május 1-jén hatályba lépett az Unió vonatkozásában. Az egyezmény az egyezmény szerződő felei között kötött bilaterális szabadkereskedelmi megállapodások hatálya alá tartozó kereskedelem tárgyát képező termékek származása tekintetében állapít meg rendelkezéseket, amelyek az említett bilaterális megállapodásokban meghatározott elvek sérelme nélkül alkalmazandók.
                  
               
                     (6)
                  
                  
                     Az egyezmény 6. cikke értelmében a szerződő felek az egyezmény hatékony alkalmazását biztosító megfelelő intézkedéseket hoznak. E célból a határozat az egyezményre való dinamikus hivatkozást fog bevezetni a 3. jegyzőkönyvben annak érdekében, hogy az mindig az egyezmény legújabb hatályos változatára hivatkozzon.
                  
               
                     (7)
                  
                  
                     Az egyezmény módosításáról folytatott megbeszélések eredményeként az egyezmény új, korszerűbb és rugalmasabb származási szabályokkal egészül ki. Az Unió és a Török Köztársaság megállapodott abban, hogy az egyezmény módosításának megkötéséig és hatálybalépéséig a lehető leghamarabb a módosított egyezményben megállapított származási szabályokon alapuló alternatív származási szabályokat vezet be, amelyek az egyezményben megállapított származási szabályok helyett – bilaterálisan – alternatív származási szabályokként (a továbbiakban: átmeneti szabályok) alkalmazhatók. E célból a határozat megállapítja az átmeneti szabályokat is.
                  
               
                     (8)
                  
                  
                     Az EFTA-államok, a Feröer szigetek, az Unió, a Török Köztársaság, a stabilizációs és társulási folyamat résztvevői, a Moldovai Köztársaság, Grúzia és Ukrajna által alkotott kumulációs övezetben – az egyezménynek az e részvevők közötti diagonális kumulációra alkalmazandó rendelkezéseitől eltérve – fenn kell tartani az EUR.1 szállítási bizonyítvány vagy a származási nyilatkozat használatának lehetőségét az EUR-MED szállítási bizonyítvány vagy az EUR-MED származási nyilatkozat helyett.
                  
               
                     (9)
                  
                  
                     Ezért a Társulási Tanácsban az Unió által képviselendő álláspontnak a határozattervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            Az Unió által a Társulási Tanácsban az EK–Törökország Társulási Tanács mezőgazdasági termékek kereskedelmi rendszeréről szóló 1/98 határozatának a 3. jegyzőkönyve felváltásával történő módosításával kapcsolatban képviselendő álláspont a Társulási Tanács határozattervezetén (4) alapul.
         
         
            2. cikk
            Ez a határozat az elfogadásának napján lép hatályba és 2023. december 31-én veszti hatályát.
         
         
            Kelt Brüsszelben, 2020. december 7-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 86., 1998.3.20., 1. o.
         
         
            (2)  Az EK–Törökország Társulási Tanács 3/2006. számú határozata (2006. december 19.) a mezőgazdasági termékekre vonatkozó kereskedelmi szabályozásról szóló, 1998. február 25-i 1/98/EK–Törökország társulási tanácsi határozat 3. jegyzőkönyvének módosításáról (lásd a CE-TR 110/06 dokumentumot a http://register.consilium.europa.eu oldalon).
         
            (3)  A Tanács 2013/94/EU határozata (2012. március 26.) a pán-euromediterrán preferenciális származási szabályokról szóló regionális megkötéséről (HL L 54., 2013.2.26., 3. o.).
         
            (4)  Lásd az ST 11128/20 dokumentumot a http://register.consilium.europa.eu oldalon.